Blaze7451/Wiki-th-20250601 huggingface dataset:
อำเภอพรหมคีรี

พรหมคีรี เป็นอำเภอหนึ่งของจังหวัดนครศรีธรรมราช

**ที่ตั้งและอาณาเขต**
อำเภอพรหมคีรีตั้งอยู่ทางตอนกลาง ค่อนไปทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอนบพิตำและอำเภอท่าศาลา - ทิศตะวันออก ติดต่อกับอำเภอท่าศาลาและอำเภอเมืองนครศรีธรรมราช  - ทิศใต้ ติดต่อกับอำเภอเมืองนครศรีธรรมราชและอำเภอลานสกา- ทิศตะวันตก ติดต่อกับอำเภอพิปูน

**ประวัติ**
เดิมอำเภอพรหมคีรีอยู่ในการปกครองของอำเภอเมืองนครศรีธรรมราช เมื่อวันที่ 9 สิงหาคม พ.ศ. 2517 กระทรวงมหาดไทยประกาศให้ตำบลพรหมโลก ตำบลบ้านเกาะ ตำบลอินคีรี และตำบลทอนหงส์ตั้งเป็น กิ่งอำเภอพรหมคีรี และยกฐานะให้เป็น อำเภอพรหมคีรี เมื่อวันที่ 13 กรกฎาคม พ.ศ. 2524

**การแบ่งเขตการปกครอง**

**การปกครองส่วนภูมิภาค**
อำเภอพรหมคีรีแบ่งพื้นที่การปกครองออกเป็น 5 ตำบล 39 หมู่บ้าน ได้แก่

**การปกครองส่วนท้องถิ่น**
ท้องที่อำเภอพรหมคีรีประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลทอนหงส์ ครอบคลุมพื้นที่บางส่วนของตำบลทอนหงส์- เทศบาลตำบลพรหมโลก ครอบคลุมพื้นที่บางส่วนของตำบลพรหมโลกและบางส่วนของตำบลบ้านเกาะ- เทศบาลตำบลพรหมคีรี ครอบคลุมพื้นที่ตำบลพรหมโลก (เฉพาะนอกเขตเทศบาลตำบลพรหมโลก)- องค์การบริหารส่วนตำบลบ้านเกาะ ครอบคลุมพื้นที่ตำบลบ้านเกาะ (เฉพาะนอกเขตเทศบาลตำบลพรหมโลก)- องค์การบริหารส่วนตำบลอินคีรี ครอบคลุมพื้นที่ตำบลอินคีรีทั้งตำบล- องค์การบริหารส่วนตำบลทอนหงส์ ครอบคลุมพื้นที่ตำบลทอนหงส์ (เฉพาะนอกเขตเทศบาลตำบลทอนหงส์)- องค์การบริหารส่วนตำบลนาเรียง ครอบคลุมพื้นที่ตำบลนาเรียงทั้งตำบล

**สถานศึกษา**
# โรงเรียนพรหมคีรีพิทยาคม 
# โรงเรียนบ้านเกาะวิทยา
# วิทยาลัยการอาชีพพรหมคีรี (ปวช./ปวส.)
# วิทยาลัยช่างศิลป์นครศรีธรรมราช

**โรงพยาบาล**
โรงพยาบาลพรหมคีรี

**สถานที่สำคัญ**
 พระตำหนักเมืองนคร- วัดเขาขุนพนม เช่น ถ้ำตากฟ้า , อนุสาวรียสมเด็จพระเจ้าตากสินมหาราช- วัดเขาปูน

**แหล่งท่องเที่ยว**
น้ำตกพรหมโลก
*น้ำตกอ้ายเขียว
*น้ำตกวังลุง (น้ำตกสองรัก)

**เทศกาลประจำอำเภอ**
 งานวันชาวสวน เป็นงานที่จัดโดยอำเภอพรหมคีรี ร่วมกับส่วนราชการองค์กรปกครองส่วนท้องถิ่นในพื้นที่ ชมรมไม้ผล ชมรมกำนันผู้ใหญ่บ้าน ภาคเอกชน และประชาชนชาวพรหมคีรี จัดงาน “วันชาวสวน” ขึ้นเพื่ออนุรักษ์ประเพณีการจัดงานวันชาวสวนพรหมคีรี สร้างเสริมสนับสนุนการประกอบอาชีพทางการเกษตรของประชาชนอำเภอพรหมคีรีที่ส่วนใหญ่ประกอบอาชีพทำการเกษตร เพื่อให้เกษตรกรได้พัฒนาผลผลิตให้มีคุณภาพเพิ่มมูลค่าผลผลิตสร้างรายได้สร้างอาชีพที่มั่นคงยั่งยืนให้กับเกษตรกรตลอดจนอนุรักษ์วัฒนธรรมท้องถิ่น เผยแพร่ผลผลิตทางด้านการเกษตรของอำเภอพรหมคีรีให้เป็นที่ยอมรับและรู้จักอย่างแพร่หลายมากยิ่งขึ้น
พรหมคีรี
รายชื่อสถานีรถไฟ ย่านชานเมือง

รายชื่อสถานีรถไฟและที่หยุดรถไฟ ย่านชานเมืองเป็นกลุ่มสถานีในเขตใกล้กรุงเทพและปริมณฑลซึ่งมีการเดินรถอย่างหนาแน่นในรัศมี 150 กิโลเมตร ประกอบด้วยส่วนทับซ้อนจากเส้นทางสายต่าง ๆ โดยจะมีรถชานเมืองหยุดรับส่งทุกสถานี

**รายชื่อสถานีรถไฟย่านชานเมือง**

**กรุงเทพ (หัวลำโพง)—ชุมทางบ้านภาชี (กท.—ภช.)**

**เส้นทางรถไฟย่านชานเมืองในเส้นทางสายเหนือ ชุมทางบ้านภาชี - ลพบุรี (ภช.-ลบ.)**

**เส้นทางรถไฟย่านชานเมืองในเส้นทางสายตะวันออกเฉียงเหนือ ชุมทางบ้านภาชี - ชุมทางแก่งคอย (ภช.-กค.)**

**เชิงอรรถ**

**หมายเหตุ**
 ที่หยุดรถ หมายถึง สถานีรถไฟที่ไม่มีอาคารสถานีและนายสถานีประจำ แต่อาจมีที่พักผู้โดยสารและที่ขายตั๋วแบบไม่ใช้คอมพิวเตอร์ ซึ่งอาจถูกยุบเลิกหรือตั้งใหม่ได้ ที่หยุดรถบางที่อาจไม่มีรถหยุดเลยแม้แต่รถธรรมดา สำหรับสถานีทุกแห่ง รถธรรมดาจะหยุดทุกสถานี- รถเร็ว จะหยุดเป็นบางสถานี รถด่วนและด่วนพิเศษ จะหยุดห่างขึ้นตามศักดิ์ของขบวน- ↑ รายชื่อสถานีรถไฟและที่หยุดรถ สายตะวันออกเฉียงเหนือ- ↑ กระโดดขึ้นไป:2.0 2.1 รถไฟความเร็วสูงไทย - จีน ช่วงที่ 1 (กลางดง - ปางอโศก) คืบหน้า 28% คาดว่าแล้วเสร็จตุลาคมนี้ - จส.100

**อ้างอิง**
  ฝ่ายการเดินรถ การรถไฟแห่งประเทศไทย. บัญชีรายชื่อสถานี/ที่หยุดรถ/ป้ายหยุดรถ/ระยะทาง/ชั้นสถานี/สังกัด. ม.ป.ท. (ไม่ปรากฏสถานที่พิมพ์), 2553 date=2012-12-23 -  ประกาศยกเลิกที่หยุดรถแกรนด์ คาแนล ป้ายหยุดรถหลักหก และที่หยุดรถคลองรังสิต เป็นการถาวร ตั้งแต่วันที่ 15 กันยายน 2563 เป็นต้นไป
หมวดหมู่:สถานีรถไฟ สายเหนือ
หมวดหมู่:สถานีรถไฟ สายตะวันออกเฉียงเหนือ
องค์การ

ในทางเศรษฐศาสตร์ องค์การ หรือ องค์กร (organization) หมายถึง บุคคลกลุ่มหนึ่งที่มารวมตัวกัน โดยมีวัตถุประสงค์หรือเป้าหมายอย่างหนึ่งหรือหลายอย่างร่วมกัน และดำเนินกิจกรรมบางอย่างร่วมกันอย่างมีขั้นตอนเพื่อให้บรรลุวัตถุประสงค์นั้น โดยมีทั้ง องค์การที่แสวงผลกำไร คือองค์การที่ดำเนินกิจกรรมเพื่อการแข่งขันทางเศรษฐกิจ เช่น บริษัท ห้างหุ้นส่วน ห้างสรรพสินค้า ร้านค้าต่างๆ และ องค์การที่ไม่แสวงผลกำไร คือองค์การที่ดำเนินกิจกรรมเพื่อสาธารณประโยชน์เป็นหลัก เช่น สมาคม สถาบัน มูลนิธิ เป็นต้น 
องค์การ หมายถึงการนำเอาส่วนต่าง ๆ ที่มีความเกี่ยวข้องกันมารวมกันอย่างมีระเบียบ หรือเป็นการรวมกลุ่มกันอย่างมีเหตุผลของบุคคลกลุ่มหนึ่ง เพื่อเป็นศูนย์อำนวยการให้การดำเนินงานลุล่วงไปตามเป้าหมายที่กำหนดไว้ โดยมีการใช้อำนาจการบริหารที่ชัดเจนมีการแบ่งงานและหน้าที่ มีลำดับขั้นของการบังคับบัญชาและความรับผิดชอบ
โดยเริ่มแรกนั้น คำว่า "องค์การ" เดิมเป็นศัพท์บัญญัติมาจากคำภาษาอังกฤษ organization ในขณะที่ คำว่า "องค์กร" เป็นศัพท์บัญญัติมาจากคำว่า organ โดยที่องค์กรหมายถึงหน่วยย่อยขององค์การ แต่ในปัจจุบันใช้ในความหมายเดียวกัน ดังที่กล่าวไว้แล้วข้างต้น

**อ้างอิง**
 มนุษยสัมพันธ์ในการทำงาน โดย อนันท์ งามสะอาด
แม่แบบ:เหตุการณ์ปัจจุบัน/2549 ธันวาคม 4

* พระบาทสมเด็จพระเจ้าอยู่หัวฯ ทรงมีพระราชดำรัส ตำหนิ คนที่น้อยใจว่าตัวเองแก่ เป็นคนที่ไม่เป็นผู้ใหญ่ จะทำให้บ้านเมืองล่มจม ทรงเตือน การจัดการน้ำผิดพลาด เปิดปิดประตูผิดเวลา ทำให้น้ำยังท่วมอยู่  (กปส.)- นักกีฬาทีมชาติไทย ได้เหรียญทองแรกในเอเชียนเกมส์ 2006 จากนักกีฬายิงปืน ประเภทปืนยาวท่านอนบุคคลทีมหญิง นอกจากนี้ ธัญลักษณ์ โชติพิบูลศิลป์ยังได้เหรียญเงินจากประเภทบุคคลหญิง- ปวีณา ทองสุก ได้เหรียญทองจากการแข่งขันกีฬายกน้ำหนัก เป็นเหรียญทองเหรียญที่สองของทีมชาติไทย พร้อมทั้งทำลายสถิติโลก 
}
พรรดึก

พรรดึก (อ่านว่า พัน-ระ-ดึก) คือชื่อที่ใช้เรียกโรคทางแผนโบราณชนิดหนึ่งที่เกิดจากการที่มีอาหารคั่งค้างอยู่ภายในท้อง ทำให้เกิด อาการท้องผูกอย่างแรง ผู้ป่วยจะมีอุจจาระที่แข็งมาก และมีลักษณะเป็นเม็ดๆ คล้ายกันกับมูลแพะ
หมวดหมู่:โรคทางแผนโบราณ
วรลักษณ์ พับบรรจง

รองศาสตราจารย์ วรลักษณ์ พับบรรจง เป็นอาจารย์ประจำภาควิชาภาษาไทยและภาษาตะวันออก  คณะมนุษยศาสตร์ มหาวิทยาลัยศรีนครินทรวิโรฒ ประสานมิตร และผู้สอนภาษาบาลีและสันสกฤตในภาษาไทย

**ประวัติการศึกษา**
 อ.บ.(ภาษาไทย) คณะอักษรศาสตร์ จุฬาลงกรณ์มหาวิทยาลัย- อ.ม.(บาลีและสันสกฤต)  คณะอักษรศาสตร์ จุฬาลงกรณ์มหาวิทยาลัย

**ผลงาน**
 สํสฺกฤตวฺยากรณมฺ (พ.ศ. 2530) ตำราไวยากรณ์สันสกฤตสำหรับผู้เริ่มเรียน  
หมวดหมู่:รองศาสตราจารย์
หมวดหมู่: นักวิชาการชาวไทย
หมวดหมู่: อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
สาธารณรัฐโปรตุเกส

สาธารณรัฐโปรตุเกส (Portuguese Republic) สามารถหมายถึง- สาธารณรัฐโปรตุเกสที่หนึ่ง (1910–1926)- สาธารณรัฐโปรตุเกสที่สอง (1933–1974)- สาธารณรัฐโปรตุเกสที่สาม (1974–ปัจจุบัน)
ประดง

ประดง เป็นชื่อโรคชนิดหนึ่งทางแผนโบราณ ผู้ที่ป่วยเป็นโรคนี้มักมีอาการไข้ และมีเม็ดผื่นคันขึ้นตามผิวหนัง เป็นต้น ซึ่งมักเรียกว่าเกิดอาการไข้ประดงขึ้น โดยทั่วไปเมื่อมีไข้ประดงเกิดขึ้น ก็มักจะมีอาการตัวร้อนจัด ปวดศีรษะ ปวดเมื่อยไปตามเนื้อตัว มีอาการสะท้านร้อน สะท้านหนาว ปากแห้ง ลิ้นแห้ง กระหายน้ำ หอบและอาจมีอาการสะอึกร่วมด้วย โรคประดงนั้นยังแบ่งออกไปเป็นอีกหลายชนิดเช่น ประดงมด, ประดงช้าง, ประดงแกลบ, ประดงไฟ เป็นต้น
หมวดหมู่:โรคทางแผนโบราณ
หมวดหมู่:การแพทย์แผนโบราณ

หมวดหมู่:วิทยาศาสตร์สุขภาพ
หมวดหมู่:แพทยศาสตร์
หมวดหมู่:ประเพณี
หมวดหมู่:ประวัติศาสตร์การแพทย์
หมวดหมู่:การแพทย์ทางเลือก
สถานีอยุธยา

สถานีรถไฟอยุธยา เป็นสถานีรถไฟประจำจังหวัดพระนครศรีอยุธยา ตั้งอยู่ที่อำเภอพระนครศรีอยุธยา จังหวัดพระนครศรีอยุธยา ในเส้นทางสายเหนือ ,สายตะวันออกเฉียงเหนือ ส่วนต่อขยายในอนาคตของรถไฟฟ้าชานเมือง สายธานีรัถยา ,HSR สายอีสาน และ HSR สายเหนือ
ตัวอาคารสถานีรถไฟเดิมสมัยรัชกาลที่ 5 เป็นอาคารไม้ ต่อมาในปี พ.ศ. 2464 จึงเปลี่ยนเป็นอาคารคอนกรีตเสริมเหล็ก หลังจากเปลี่ยนชื่อจาก "สถานีกรุงเก่า" เป็น "สถานีอยุธยา" ตามพระบรมราชวินิจฉัยในพระบาทสมเด็จพระมงกุฏเกล้าเจ้าอยู่หัว เมื่อ พ.ศ. 2460
สถานีรถไฟอยุธยาตั้งอยู่นอกเกาะเมืองฝั่งตะวันออก ริมแม่น้ำป่าสัก เป็นสถานีระดับที่ 1 ขบวนรถไฟทุกขบวน จะจอดรับส่งที่สถานีนี้

**ตารางเวลาการเดินรถ**
เที่ยวขึ้น
เที่ยวล่อง

**แกลลอรี่**

**อ้างอิง**

**แหล่งข้อมูลอื่น**
  ฟอรั่ม "สถานีอยุธยากับความเปลี่ยนแปลง" จากเว็บไซต์ "รถไฟไทยดอตคอม"
อยุธยา
หมวดหมู่:สถานีรถไฟในจังหวัดพระนครศรีอยุธยา
หมวดหมู่:สิ่งก่อสร้างในอำเภอพระนครศรีอยุธยา
หมวดหมู่:สถานีรถไฟในสยามที่เปิดทำการในปี พ.ศ. 2439
อุดมเดช ป.เปาอินทร์

อุดมเดช ป.เปาอินทร์ สถิติการชก 20 ครั้ง ชนะ 19 (น็อค 14) แพ้ 1

**เกียรติประวัติ**
 แชมป์ประเทศไทยรุ่นมินิฟลายเวท (2542)
** ชิง, 15 มีนาคม 2542 ชนะคะแนน ปราบปราม ป.ปรีชา

**อ้างอิง**
  สถิติการชก date=2015-04-07 
หมวดหมู่:นักมวยสากลชาวไทยรุ่นมินิมัมเวท
มานะศักดิ์ ยุทธกิจ

มานะศักดิ์ ยุทธกิจ สถิติการชก 18 ครั้ง ชนะ 17 (น็อค 7)แพ้  1 

**เกียรติประวัติ**
 แชมป์ประเทศไทยรุ่นมินิฟลายเวท (2544 - 2545)
** ชิง, 7 พฤศจิกายน 2544 ชนะน็อค แกรนิต ป.ประสบผลยก 4 
** ป้องกันครั้งที่ 1, 12 ธันวาคม 2544 ชนะน็อค ยอดเก่ง สิงห์วังชา ยก 4 
** ป้องกันครั้งที่ 2, 13 กุมภาพันธ์ 2545 ชนะน็อค เพชรพเยาว์ เกียรติไพลิน ยก 6 

**อ้างอิง== -   สถิติการชก boxrec.comfix-attempted=yes 
หมวดหมู่:นักมวยสากลชาวไทยรุ่นมินิมัมเวท
ฟ้าคะนอง สิงห์ดงไทย

ฟ้าคะนอง สิงห์ดงไทย มีสถิติการชก (ถึงปี 2549) 8 ครั้ง ชนะ 3 (น็อค 2) แพ้ 5

**เกียรติประวัติ**
 แชมป์ประเทศไทยรุ่นมินิฟลายเวท (2546)
** ชิง, 19 กันยายน 2546 ชนะคะแนน วีระศักดิ์ ชูวัฒนะ- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์ฟลายเวท 12 มิถุนายน 2549 แพ้น็อค มูเน็ตซึกุ คาโยะ ยก 2 ที่ ญี่ปุ่น

**อ้างอิง**
  สถิติการชก boxrec.comfix-attempted=yes  
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลชาวไทยรุ่นไลท์ฟลายเวท
ปลาตาเหลือก

ปลาตาเหลือก หรือ ปลาตาเหลือกสั้น (ชื่อวิทยาศาสตร์: Megalops cyprinoides; Indo-Pacific tarpon, Pacific tarpon, Oxeye) เป็นปลาทะเลชนิดหนึ่งที่สามารถปรับตัวให้อยู่ในน้ำจืดหรือน้ำกร่อยได้ อยู่ในวงศ์ปลาตาเหลือก (Megalopidae) มีรูปร่างป้อม ปากกว้าง ที่ใต้คางระหว่างกระดูกกรามล่างมีแผ่นกระดูกแข็ง 1 ชิ้น  และมีก้านครีบหลังอันสุดท้ายยื่นยาวเป็นเส้น เกล็ดเป็นสีเงินแวววาวตลอดทั้งลำตัว ตามีขนาดโต จึงเป็นที่มาของชื่อ  ขนาดโตเต็มที่ได้ถึง 1.5 เมตร น้ำหนักเต็มที่ประมาณ 15 กิโลกรัม
อาศัยอยู่ตามชายฝั่งทะเลในมหาสมุทรแปซิฟิก แถบทะเลแดง ชายฝั่งทวีปแอฟริกาและเอเชีย และยังสามารถปรับตัวให้อยู่น้ำจืดหรือน้ำกร่อยได้ด้วย โดยบางครั้งพบว่ายเข้ามาในลำคลองที่ติดกับทะเลหรือนากุ้ง นาเกลือของชาวบ้าน ปลาจะผสมพันธุ์ วางไข่ และลูกปลาวัยอ่อนจะเติบโตที่บริเวณปากแม่น้ำหรือป่าชายเลน 
เป็นปลากินเนื้อ อาหารได้แก่ ลูกปลา ลูกกุ้งขนาดเล็ก นิยมตกเป็นเกมกีฬา และเลี้ยงเป็นปลาสวยงามด้วย
มีชื่อเรียกแตกต่างไปอีกเช่น "ข้าวเหนียวบูด" ภาษาใต้เรียก "เดือน" และภาษายาวีเรียก "บุหลัน" ซึ่งหมายถึง "ดวงจันทร์" เป็นต้น

**อ้างอิง**

**แหล่งข้อมูลอื่น**
  รูปและข้อมูลปลาตาเหลือก
ตาเหลือก
ตาเหลือก
ตาเหลือก
ตาเหลือก
ตาเหลือก
ตาเหลือก
สถานีรถไฟกันตัง

สถานีรถไฟกันตัง เป็นสถานีปลายทางของทางรถไฟสายชุมทางทุ่งสง–กันตัง ตั้งอยู่ที่ถนนหน้าค่าย ตำบลกันตัง อำเภอกันตัง จังหวัดตรัง อยู่ห่างจากสถานีรถไฟกรุงเทพเป็นระยะทาง 850.08 กิโลเมตร โดยกันตังเป็นสถานีรถไฟชั้น 3 ใช้สัญญาณแบบหลักเขตสถานี ตัวย่อของสถานีคือ กต.

**ประวัติ**
สถานีรถไฟกันตัง เปิดใช้อย่างเป็นทางการเมื่อวันที่ 1 เมษายน พ.ศ. 2456 ในอดีตใช้เป็นที่รับส่งสินค้ากับต่างประเทศ ทั้งสิงคโปร์ มาเลเซีย และอินโดนีเซีย มีรางรถไฟต่อไปเป็นระยะทางประมาณ 500 เมตรจนถึงท่าเทียบเรือกันตัง
ตัวสถานีรถไฟกันตัง เป็นอาคารไม้ชั้นเดียวทรงปั้นหยา ทาสีเหลืองมัสตาร์ดสลับน้ำตาล ตัวอาคารแบ่งออกเป็น 2 ส่วน คือ ส่วนตัวอาคารและชานชาลา ด้านหน้าของอาคารมีมุขยื่น มีการตกแต่งประดับมุมเสาด้วยลวดลายไม้ฉลุคงเอกลักษณ์เดิมตั้งแต่สมัยรัชกาลที่ 6 ปัจจุบันได้รับการขึ้นทะเบียนเป็นโบราณสถานโดยกรมศิลปากรแล้ว ส่วนตัวอาคารที่ทำเป็นห้องมีผนังไม้ตีตามตั้งโชว์แนวเคร่า พร้อมช่องลมระแนงไม้ตีทแยง บานประตูหน้าต่างไม้แบบเก่า ส่วนที่เป็นโถงมีรั้วลูกกรงไม้พร้อมบานประตูขนาดเล็กกั้นพื้นที่ให้เป็นสัดส่วน ส่วนด้านหลังอาคารเป็นชานชาลามีหลังคาจั่วคลุมแยกต่างหากโดยเสารับหลังคาชานชาลานี้มีค้ำยันไม้ฉลุตกแต่งให้กลมกลืนกับตัวอาคาร
ภายในสถานียังมีของใช้ในอดีตคงเหลืออยู่ โดยภาพรวมแล้ว สถานียังคงรักษาเอกลักษณ์เดิมตั้งแต่สมัยรัชกาลที่ 6 ไว้ได้เป็นอย่างดี เป็นผลทำให้ได้รับการประกาศขึ้นทะเบียนเป็นโบราณสถานของจังหวัดตรัง โดยกรมศิลปากร ตั้งแต่ พ.ศ. 2539

**ตารางเวลาการเดินรถ**
 ขบวนรถเร็วที่ 167/168 กรุงเทพอภิวัฒน์ – กันตัง – กรุงเทพอภิวัฒน์

**ดูเพิ่ม**
 ทางรถไฟสายชุมทางทุ่งสง–กันตัง

**อ้างอิง**
  isbn=4-8396-0080-5-  isbn=4-924882-29-1-  isbn=978-4-87698-848-8-  isbn=978-4-286-13041-5- archive-date=September 27, 2007 
กันตัง
หมวดหมู่:โบราณสถานในจังหวัดตรัง
หมวดหมู่:สิ่งก่อสร้างในอำเภอกันตัง
หมวดหมู่:โครงสร้างพื้นฐานด้านการขนส่งในจังหวัดตรัง
ปลาย่าดุก

ปลาย่าดุก (Freshwater lionfish, Three-spined frogfish) ปลาน้ำเค็มชนิดหนึ่ง ที่สามารถปรับตัวให้อยู่ในน้ำกร่อยหรือน้ำจืดได้ มีชื่อวิทยาศาสตร์ว่า Batrachomoeus trispinosus  อยู่ในวงศ์ปลาคางคก (Batrachoididae) มีรูปร่างหัวโต ปากกว้าง มีติ่งเนื้อสั้น ๆ อยู่รอบมุมปาก ตาโต ครีบอกเป็นวงกลมและแผ่กางได้ ครีบหลังและครีบท้องยาวไปจรดหาง ครีบหางเป็นวงกลม ลำตัวอ่อนนุ่ม ไม่มีเกล็ด พื้นสีลำตัวสีน้ำตาลมีแถบดำเป็นลายเลอะพาดตลอดทั้งตัว ขนาดโตได้เต็มที่ราว 30 เซนติเมตร
พบอาศัยอยู่ตามชายฝั่งมหาสมุทรแปซิฟิก และยังพบในปากแม่น้ำ หรือในเขตน้ำกร่อยในภาคตะวันออก และภาคใต้ของประเทศไทย ในต่างประเทศพบตั้งแต่อินโด-แปซิฟิก, ปาปัวนิวกินี จนถึงออสเตรเลีย มีพฤติกรรมมักกบดานอยู่นิ่ง ๆ ตามพื้นน้ำเพื่อดักรอเหยื่อ โดยสีของลำตัวกลมกลืนไปกับสภาพแวดล้อม สามารถกินปลาที่ใหญ่กว่าตัวได้  โดยปรกติปลาในวงศ์นี้จะมีพิษอยู่ที่เงี่ยงครีบหลังและครีบอก แต่ปลาย่าดุกทุกครีบเป็นครีบอ่อน ไม่มีพิษใดๆ เมื่อถูกจับพ้นน้ำจะส่งเสียงร้องว่า "อุบ อุบ"
เป็นปลาที่เมื่อกินเบ็ดแล้ว กินลึกลงถึงในคอ ในบางพื้นที่มีการบริโภค โดยเนื้อนุ่ม มีรสชาติอร่อย และนิยมเลี้ยงเป็นปลาสวยงาม โดยต้องทำการปรับสภาพน้ำให้อยู่ในน้ำจืดให้ได้เสียก่อน 
มีชื่อเรียกอื่น ๆ อีก เช่น   "ปลาอุบ" หรือ "ปลาสิงโต" ในแวดวงปลาสวยงาม

**ดูเพิ่ม**
ปลาคางคก

**อ้างอิง**

**แหล่งข้อมูลอื่น**
  Three-spined toadfish รูปและข้อมูลปลาย่าดุก 
วงศ์ปลาคางคก
ย่าดุก
ย่าดุก
ย่าดุก
ย่าดุก
ย่าดุก
หมวดหมู่:ปลามีพิษ
หมวดหมู่:ปลาที่พบในประเทศออสเตรเลีย
วินโดวส์เซิร์ฟเวอร์ 2003

วินโดวส์เซิร์ฟเวอร์ 2003 (Windows Server 2003) เป็นระบบปฏิบัติการเซิร์ฟเวอร์จากไมโครซอฟท์ เป็นรุ่นที่ถัดจากวินโดวส์ 2000 เซิร์ฟเวอร์  วินโดวส์เซิร์ฟเวอร์ 2003 ได้ออกวันที่ 28 มีนาคม พ.ศ. 2547 ซึ่งนับเป็นหนึ่งผลิตภัณฑ์ของ Windows Server System

**ภาพรวม**
วินโดวส์เซิร์ฟเวอร์เป็นระบบปฏิบัติการแรกที่ออกมาหลังจากไมโครซอฟท์ประกาศแนวทาง Trustworthy Computing จึงเป็นผลให้เกิดการเปลี่ยนแปลงเรื่องความปลอดภัย โดยเน้นความปลอดภัยเป็นหลัก  เช่นหลังจากการตั้งแต่ติดตั้งเสร็จนั้น ไม่มีส่วนประกอบเซิร์ฟเวอร์ที่เปิดการใช้งานเพื่อลดช่องทางโจมตีตั้งแต่แรกเริ่ม และได้มีการเปลี่ยนแปลงอย่างมากใน IIS 6.0 โดยเกือบเขียนขึ้นมาใหม่หมด เพื่อเพิ่มความปลอดภัยประสิทธิภาพการทำงาน
ในปีพ.ศ. 2548 ไมโครซอฟท์ได้ประกาศ วินโดวส์เซิร์ฟเวอร์ "ลองฮอร์น" ซึ่งจะเป็นรุ่นต่อจากวินโดวส์ เซิร์ฟเวอร์ 2003 โดยมีกำหนดการที่จะออกครึ่งปีแรกใน พ.ศ. 2550
วินโดวส์เซิร์ฟเวอร์ได้แบ่งเป็นรุ่นดังนี้:- Windows Small Business Server 2003 - Windows Server 2003 Web Edition - Windows Server 2003 Standard Edition - Windows Server 2003 Enterprise Edition - Windows Server 2003 Datacenter Edition - Windows Compute Cluster Server 2003

**อ้างอิง**
หมวดหมู่:ซอฟต์แวร์ในปี พ.ศ. 2546
หมวดหมู่:ไมโครซอฟท์ วินโดวส์
เรียล

เรียล หรีอ ริอัล สามารถหมายถึง
 สกุลเงิน - เรียลกัมพูชา สกุลเงินของประเทศกัมพูชา- เรียลบราซิล สกุลเงินของประเทศบราซิล- เรียลอิหร่าน สกุลเงินของประเทศอิหร่าน- เรียลโอมาน สกุลเงินของประเทศโอมาน- ริอัลซาอุดิอาระเบีย สกุลเงินของประเทศซาอุดิอาระเบีย- ริอัลกาตาร์ สกุลเงินของประเทศกาตาร์- ริอัลเยเมน สกุลเงินของประเทศเยเมน
  อื่น ๆ - เรียล (การ์ตูนญี่ปุ่น) การ์ตูนญี่ปุ่นเกี่ยวกับบาสเกตบอล
จังหวัดนาระ

จังหวัดนาระ (Nara-ken) เป็นจังหวัดในประเทศญี่ปุ่นตั้งอยู่ในภาคคันไซ มีเมืองหลวงในชื่อเดียวกันคือนครนาระ ซึ่งในอดีตเป็นเมืองหลวงเก่าของประเทศญี่ปุ่นเมื่อ 1,300 ปีก่อน ในนครนาระมีสถานที่สำคัญทางประวัติศาสตร์มากมายอาทิ เช่น พระพุทธรูปไดบุตสึซึ่งเป็นพระพุทธหล่อองค์ใหญ่ที่สุดในโลก ถูกสร้างเมื่อ 1,200 ปีก่อน และยังมีวัดโฮรีว สิ่งก่อสร้างซึ่งทำด้วยไม้ที่เก่าแก่ที่สุดในโลก  และยังได้รับการบันทึกให้เป็นแหล่งมรดกโลกเมื่อ ค.ศ. 1993 สร้างขึ้นโดยเจ้าชายโชโตกุ

**ภูมิประเทศ**
จังหวัดนาระตั้งอยู่ในภูมิภาคคันไซหรือคิงกิ ทิศเหนือติดกับจังหวัดเกียวโต ทิศตะวันตกติดกับจังหวัดโอซากะ ทิศใต้ติดกับจังหวัดวากายามะ ทิศตะวันออกติดกับจังหวัดมิเอะ จังหวัดนาระมีความยาวจากเหนือถึงใต้ 103.6 กิโลเมตร ความกว้างจากตะวันออกถึงตะวันตก 78.5 กิโลเมตร
ลักษณะภูมิประเทศของจังหวัดนาระเป็นที่ราบสลับหุบเขา  มีเพียงที่สามารถใช้ทำประโยชน์ได้เพียง 851 ตารางกิโลเมตรหรือร้อยละ 23 นับว่าน้อยที่สุดในเขตการปกครองของญี่ปุ่น

**เขตการปกครอง**
จังหวัดนาระประกอบด้วย 12 นคร, 7 อำเภอ, 15 เมือง และ 12 หมู่บ้าน ได้แก่

**นคร**
 โกโจ (Gojō-shi)- โกเซะ (Gose-shi)- คัตสึรางิ (Katsuragi-shi)- คาชิบะ (Kashiba-shi)- คาชิฮาระ (Kashihara-shi)- ซากูราอิ (Sakurai-shi)- เท็นริ (Tenri-shi)- นาระ (Nara-shi) (เมืองหลวง)- ยามาโตโกริยามะ (Yamatokōriyama-shi)- ยามาโตตากาดะ (Yamatotakada-shi)- อิโกมะ (Ikoma-shi)- อูดะ (Uda-shi)

**อำเภอ เมือง และหมู่บ้าน**
 อำเภอคิตะกัตสึรางิ (Kitakatsuragi-gun)
** เมืองคัมมากิ (Kanmaki-chō)
** เมืองคาวาอิ (Kawai-chō)
** เมืองโคเรียว (Kōryō-chō)
** เมืองโอจิ (Ōji-chō)- อำเภอชิกิ (Shiki-gun)
** เมืองคาวานิชิ (Kawanishi-chō)
** เมืองทาวาราโมโตะ (Tawaramoto-chō)
** เมืองมิยาเกะ (Miyake-chō)- อำเภอทากาอิจิ (Takaichi-gun)
** เมืองทากาโตริ (Takatori-chō)
** หมู่บ้านอาซูกะ (Asuka-mura)- อำเภอยามาเบะ (Yamabe-gun)
** หมู่บ้านยามาโซเอะ (Yamazoe-mura)- อำเภอโยชิโนะ (Yoshino-gun)
** เมืองชิโมอิจิ (Shimoichi-chō)
** เมืองโยชิโนะ (Yoshino-chō)
** เมืองโอโยโดะ (Ōyodo-chō)
** หมู่บ้านคามิกิตายามะ (Kamikitayama-mura)
** หมู่บ้านคาวากามิ (Kawakami-mura)
** หมู่บ้านคูโรตากิ (Kurotaki-mura)
** หมู่บ้านชิโมะกิตายามะ (Shimokitayama-mura)
** หมู่บ้านทตสึกาวะ (Totsukawa-mura)
** หมู่บ้านเท็งกาวะ (Tenkawa-mura)
** หมู่บ้านโนเซงาวะ (Nosegawa-mura)
** หมู่บ้านฮิงาชิโยชิโนะ (Higashiyoshino-mura)- อำเภออิโกมะ (Ikoma-gun)
** เมืองซังโง (Sangō-chō)
** เมืองอันโดะ (Ando-chō)
** เมืองอิการูงะ (Ikaruga-chō)
** เมืองเฮงูริ (Heguri-chō)- อำเภออูดะ (Uda-gun)
** หมู่บ้านโซนิ (Soni-mura)
** หมู่บ้านมิตสึเอะ (Mitsue-mura)

**อ้างอิง**

**แหล่งข้อมูลอื่น**
  เว็บไซต์ทางการของจังหวัดนาระ-  Nara Prefecture All Rights Reserved-  okuyamato.pref.nara date=2019-12-05 -  Buddhist Monuments in the Horyu-ji Area (UNESCO)-  Historic Monuments of Ancient Nara (UNESCO)-  Sacred Sites and Pilgrimage Routes in the Kii Mountain Range (UNESCO)-  Map of Nara City-  Photos of Nara's temples & shrines-  Nara Tourist Information Center-  Commemorative Events of the 1300th Anniversary of Nara Heijo-kyo Capital-  Comprehensive Database of Archaeological Site Reports in Japan, Nara National Research Institute for Cultural Properties

นาระ
การแปรอักษร

ไฟล์:การแปรอักษรครั้งแรกในไทยของโรงเรียนอัสสัมชัญ.webp|thumb|300px|ภาพการแปรอักษรในปี พ.ศ. 2496 โดยโรงเรียนอัสสัมชัญเป็นอักษรย่อของโรงเรียน "อสช"
ไฟล์:Card stunt of TU.png|thumb|300px|การแปรอักษรในพิธีเปิดงานฟุตบอลประเพณีจุฬาฯ–ธรรมศาสตร์ ครั้งที่ 63
การแปรอักษร เป็นลำดับการปฏิบัติมีการวางแผนและประสานงานที่ผู้ชมแสดง โดยมีสมาชิกยกป้ายซึ่งเมื่อรวมกันแล้วสร้างเป็นภาพที่รับรู้ได้ ภาพที่สร้างนั้นมีได้หลากหลายและด้วยการวางแผนอย่างระวัง ป้ายเดียวกันสามารถสร้างภาพต่าง ๆ กันได้โดยเปลี่ยนวิธีการยกป้ายอย่างเป็นระบบ แม้ปัจจุบันมีการแสดงการแปรอักษรในหลายงานยตั้งแต่กีฬาไปจนการชุมนุมทางการเมือง การแปรอักษรมักสัมพันธ์ใกล้ชิดกับอเมริกันฟุตบอล โดยเฉพาะอย่างยิ่งฟุตบอลวิทยาลัย ตลอดจนฟุตบอล ทว่า เทศกาลอารีรังของเกาหลีเหนือเป็นครั้งแรกที่ขยายการแปรอักษรเป็นรูปแบบศิลปะ โดยใช้ป้ายสมุดพลิกเพื่อสร้างลำดับแอนิเมชันมหึมานานนับชั่วโมง
การแปรอักษรในประเทศไทยมีขึ้นครั้งแรกในปี พ.ศ. 2485 โดยเฉิด สุดาราแห่งโรงเรียนอัสสัมชัญ เป็น "บิดาแห่งการแปรอักษร" โดยได้ความคิดมาจากศิลปะ Mosaic โดยการแปรอักษรครั้งแรกนั้น ม.เฉิดได้ให้นักเรียนแต่งชุดและหมวกสีขาวมานั่งเรียงเป็นพื้นแล้วเว้นช่องว่างเอาไว้เป็นคำว่า อ ส ช แล้วให้ยุวชนทหารใส่ชุดสีกากีแกมเชียวมานั่งให้เต็มทำให้เกิดเป็นคำว่า อ ส ช อย่างชัดเจนและมีการพัฒนาเรื่อยมาในการแข่งขันฟุตบอลประเพณีจตุรมิตรสามัคคี ตลอดจนงานฟุตบอลประเพณีจุฬาฯ–ธรรมศาสตร์ ระยะแรกเป็นการแปรอักษรโดยใช้ผ้าสี มีการพัฒนาการแปรอักษรเป็นภาพเคลื่อนไหว โดยใช้ร่ม หรือการปรบมือซึ่งโรงเรียนอัสสัมชัญ เป็นผู้ริเริ่มรูปแบบนี้ขึ้น ประกอบการร้องเพลงเชียร์หรือการนับ
ส่วนการแปรอักษรเป็นภาพสี ในระยะแรกเป็นสมุดสีเย็บติดบนแผ่นไม้อัด ไม้อัดหนึ่งแผ่นมีสมุดสี 9 เล่มต่อด้าน เรียกว่า "เพลท 1:9" เวลาแปรอักษรจะใช้เพลทวางบนตักของผู้แปร ปัจจุบันเพลทแปรอักษรมักเป็นสมุดสีเย็บติดบนโครงลวด เพื่อให้มีน้ำหนักเบา เก็บรักษาและเคลื่อนย้ายสะดวก และมีช่องให้ผู้แปรสามารถมองเห็นกิจกรรมในสนามด้วย ความละเอียด 1:16 เริ่มใช้ครั้งแรกเมื่อ พ.ศ. 2528 เพลทแปรอักษรในปัจจุบันมักมีความละเอียด 1:16 มีขาตั้ง เพื่อความสะดวกสบายของผู้แปร และได้ภาพที่แปรเป็นระเบียบ พร้อมเพรียงกัน ทั้งนี้เพลทแปรอักษรในปัจจุบันสามารถเป็นได้ตั้งแต่ 1:1 ไปจนถึง 1:576

**อ้างอิง**

**แหล่งข้อมูลอื่น**
 การแปรอักษร- ภาพและประวัติการแปรอักษรครั้งแรกของประเทศไทย
หมวดหมู่:การเชียร์กีฬา
ทัณฑฆาต

ทัณฑฆาต บ้างเรียก หางกระแต หรือ วัญฌการ (◌์) มีสัณฐานเหมือนหางกระรอก ใช้เติมเหนือพยัญชนะ (หรือฆ่าตัวอักษร) พร้อมด้วยสระบนและสระล่างที่ไม่ต้องการให้ออกเสียง21 แต่ต้องการคงรูปแบบตัวอักษรไว้ หรือใช้ตัดเสียงควบกล้ำซึ่งไม่สามารถออกเสียงได้ในภาษาไทย50 โดยเฉพาะเสียงกล้ำที่เป็นเสียงสะกด เช่น เปอร์เซนต์ คริสต์ เทสต์ เป็นต้น
ตัวอักษรที่เติมไม้ทัณฑฆาตเรียกว่า การันต์ แปลว่า "อักษรตัวสุดท้าย" ส่วนใหญ่คำที่ปรากฏทัณฑฆาตจะเป็นคำที่ยืมมาจากภาษาต่างประเทศหรือคำทับศัพท์ บางคนเขียนทัณฑฆาตคล้ายเลขไทย (๙)
สำหรับสะกดคำสำหรับภาษาบาลี-สันสกฤต ก็ใช้ทัณฑฆาตในการสะกดคำ เช่นคำว่า สิน์ธู (อ่านว่า สิน-ทู) เพื่อให้ทราบว่า น เป็นตัวสะกด แต่การสะกดคำบาลี-สันสกฤตส่วนใหญ่จะใช้พินทุ (-ฺ) แทน
คำที่ปรากฏทัณฑฆาตแต่ยังคงออกเสียงพยัญชนะอยู่โดยมากเป็นคำเก่า เช่น สิริกิติ์ (อ่านว่า สิ-หฺริ-กิด), โลกนิติ์ (อ่านว่า โลก-กะ-นิด) และ สุรเกียรติ์ (อ่านว่า สุ-ระ-เกียด) 

**การใช้งาน**
ทัณฑฆาตมักปรากฏในคำที่มีรากศัพท์มาจากภาษาต่างประเทศเป็นส่วนใหญ่ เช่น ภาษาบาลี ภาษาสันสกฤต ภาษาอังกฤษ เป็นต้น โดยใช้ทัณฑฆาตเพื่อคงรูปการสะกดของพยัญชนะต้นแบบเอาไว้ ตัวอย่างเช่น- พยัญชนะทัณฑฆาตตัวเดียว เช่น ฤทธิ์ รื่นรมย์ สัมพันธ์ โทรศัพท์ อนุรักษ์ ไปป์ ฯลฯ- พยัญชนะทัณฑฆาตมากกว่าหนึ่งตัว เช่น ดวงจันทร์ ภาพยนตร์ วิทยาศาสตร์ พิเรนทร์ อาถรรพณ์ พระลักษมณ์ ฯลฯ- พยัญชนะทัณฑฆาตกลางคำ เช่น เดนมาร์ก กอล์ฟ ชอล์ก สาส์น ฯลฯ- พยัญชนะทัณฑฆาตร่วมกับสระ เช่น สืบพันธุ์ ต้นโพธิ์ ฤทธิ์ ฯลฯ
หลักการดูว่าคำไหนที่ควรจะใส่ทัณฑฆาต สามารถดูได้จากการออกเสียงคำนั้น ๆ ซึ่งคำที่มีทัณฑฆาตจะไม่ออกเสียงพยัญชนะที่มีทัณฑฆาตกำกับเอาไว้ เช่นคำว่า ดวงจันทร์ อ่านว่า ดวง-จัน ไม่อ่านว่า ดวง-จัน-ทอน เพราะพยัญชนะ "ทร" ข้างหลังเป็นพยัญชนะทัณฑฆาต สำหรับการอ่านพยัญชนะทัณฑฆาตที่ผิด ๆ เช่น พิ-เรน-ทอน ก็จะเป็นอีกทางเลือกหนึ่งที่จะช่วยในการเขียนให้ถูกยิ่งขึ้น เพราะจะรู้ได้ว่าเป็น "ทร์" แต่ก็ควรทราบด้วยว่าความจริงในการอ่านที่ถูกต้องเป็นอย่างไร

**ในภาษาอื่น**
นอกจากอักษรไทยแล้ว ทัณฑฆาต ยังมีการใช้ในอักษรอื่น ได้แก่

**อ้างอิง**
หมวดหมู่:อักษรไทย
LNB

หัวรับสัญญาณดาวเทียม หรือ LNB (ย่อมากจาก Low Noise Blockdown converter)  เป็นอุปกรณ์ที่ติดตั้งร่วมกับแผงจานรับสัญญาณดาวเทียม ทำหน้าที่รวมสัญญาณที่สะท้อนขึ้นมาจากจานรับสัญญาณ ทำการกดสัญญาณรบกวนและสร้างกำลังสัญญาณให้มากพอที่จะส่งไปตามสาย โดยปกติมี 2 ชนิดคือ ใช้สำหรับสัญญาณ C-Band และ KU-Band โดยไม่สามารถใช้งานทดแทนกันได้
อุปกรณ์สำหรับแปลงความถี่ที่ได้รับมาจากดาวเทียมให้ต่ำและมีกำลังมากพอที่จะส่งไปตามสายนำสัญญาณได้อย่างมีประสิทธิภาพ จะเห็นได้ว่าคำว่า low noise แปลว่า สัญญาณรบกวนต่ำ ถ้าอุปกรณ์ตัวนี้มีสัญญาณรบกวนที่เกิดในตัวมันเองต่ำมากเท่าใดสัญญาณที่มาจากดาวเทียมที่อยู่ในระบบรับสัญญาณก็ถูกรบกวนต่ำมากเท่านั้น ซึ่งก็จะทำให้สัญญาณมีความบริสุทธิ์มากตามไปด้วย ส่วนคำว่า blockdown converter แปลว่า ตัวเปลี่ยนให้ต่ำลง สาเหตุที่ต้องเปลี่ยนให้ต่ำลงเพราะความถี่ที่มาจากดาวเทียมเป็นความถี่ที่สูงเกินกว่าขีดความสามารถของสายนำสัญญาณจะยอมให้ผ่านได้อย่างมีประสิทธิภาพคือมีการสูญเสียต่ำ จึงต้องมีการแปลงให้อยู่ในช่วงความถี่ที่เหมาะสมเพื่อที่จะให้ถูกส่งผ่านไปตามสายได้อย่างมีประสิทธิภาพนั่นเอง
หมวดหมู่:อุปกรณ์ทางโทรคมนาคม
หมวดหมู่:อิเล็กทรอนิกส์
มอม (สัตว์)

ไฟล์:013 Mom (9205083869).jpg|thumb|ตัวมอมที่หน้าวิหาร ด้านหลังองค์พระธาตุ วัดพระธาตุดอยสุเทพ จังหวัดเชียงใหม่
มอม เป็นสัตว์ในจินตนาการอย่างหนึ่ง สัตว์หิมพานต์ชนิดหนึ่ง รูปร่างคล้ายราชสีห์ มักปั้นเพื่อใช้ประดับสถานที่ มักปรากฏอยู่ในลักษณะของงานประติมากรรมประดับตามวัดทางภาคเหนือตอนบนเท่านั้น โดยเฉพาะวัดในจังหวัดเชียงใหม่

**ลักษณะ**
รูปร่างคล้ายราชสีห์ ในทางศิลปะล้านนานั้นช่างปั้นบางครั้งก็ปั้นให้ดูคล้ายตุ๊กแก กิ้งก่า หรือค่าง ลักษณะของศิลปะนั้นได้รับอิทธิพลจากจีน ส่วนในศิลปะลาวและอีสานนั้น เชื่อว่า มอมเป็นสิงห์จำพวกหนึ่ง ช่างนิยมปั้นให้มีลักษณะคล้ายสิงห์ลำตัวยาวประดับราวบันได หรือปั้นคล้ายสุนัขขนาดใหญ่มีแผงคอและแผงหลัง และชาวอีสานถือว่ามอมเป็นสัตว์มงคลที่ปรากฏอยู่ในลายสักร่างกายของคนสมัยโบราณด้วย
จากภาพ เป็นผลงานปั้นปูนสด ของช่างชื่อ นายอดุลย์ (ธัญ) อินทะศักดิ์ เป็นชาวจังหวัดเชียงใหม่ อ.สารภี ปัจจุบันเสียชีวิตแล้วและมีผู้สืบสานงานปั้นลักษณะนี้ในปัจจุบัน 2 คน คือ ลูกสาวและลูกชาย

**ความเชื่อ**
มอมเป็นสัตว์ที่มีฤทธิ์และอาคมเหนือมนุษย์แต่ไม่สามารถอยู่ในบรรลุได้ ทำให้ถูกสร้างเป็นปฏิมากรรมเฝ้าศาสนสถานเหมือนปฏิมากรรมอื่นๆ เพื่อสื่อให้เห็นความยึดติดที่ทำให้เพียงแต่อยู่ตามเทวสถาน ไม่สามารถบรรลุได้

**อ้างอิง**
หมวดหมู่:สัตว์หิมพานต์
หมวดหมู่:สัตว์ในนิยาย
หมวดหมู่:ศิลปะล้านนา
ลูกเบสบอล

ลูกเบสบอล
ลูกเบสบอล คือ บอลที่ใช้เล่นในกีฬาเบสบอล เนื้อภายในทำมาจากยางหรือเศษไม้ก๊อก ส่วนเนื้อหนังภายนอกทำมาจากหนังวัวซึ่งคอยห่อหุ้มไว้ ลูกเบสบอลมาตรฐานจะมีเส้นรอบวง 9 ถึง 9.25 นิ้ว (229 ถึง 235 มิลลิเมตร) หรือเส้นผ่านศูนย์กลาง 2.86 ถึง 2.94 นิ้ว (73 ถึง 75 มิลลิเมตร) และมีน้ำหนัก 5 ถึง 5.25 ออนซ์ (0.142 ถึง 0.149 กิโลกรัม)
หนังหุ้มโดยทั่วไปทำมาจากชิ้นส่วนรูปอานสองชิ้นเย็บเข้าด้วยกัน โดยทั่วไปจะใช้ด้ายย้อมสีแดง ลูกเบสบอลมาตรฐานมี 108 เข็ม การเย็บดังกล่าวมีบทบาทสำคัญในวิถีการขว้างลูกเบสบอลเนื่องจากแรงต้านที่เกิดจากปฏิสัมพันธ์ระหว่างการเย็บและอากาศ การควบคุมทิศทางของการเย็บและความเร็วในการหมุนของลูกบอลทำให้ผู้ขว้างสามารถส่งผลต่อพฤติกรรมของลูกบอลที่ขว้างได้ในลักษณะเฉพาะ ลูกขว้างที่ใช้กันทั่วไปได้แก่ ลูกเคิร์ฟ ลูกสไลเดอร์ ลูกฟาสต์บอลแบบสองตะเข็บ ลูกฟาสต์บอลแบบสี่ตะเข็บ ลูกซิงเกอร์ ลูกคัตเตอร์ และลูกเชนจ์อัป

**อ้างอิง**
หมวดหมู่:อุปกรณ์เบสบอล
ปลาแมว

ปลาแมว (Dusky-hairfin anchovy; Setipinna melanochir) เป็นชื่อปลาชนิดหนึ่ง จัดอยู่ในวงศ์ปลาแมว (Engraulidae) มีลำตัวแบนข้าง ท้องเป็นสันคม เกล็ดเล็กหลุดร่วงง่าย ครีบอกมีปลายเรียวเป็นเส้น ตัวผู้มีสีคล้ำ ครีบหางสีเหลือง และขอบสีคล้ำ มีขนาดประมาณ 15 เซนติเมตร ใหญ่สุด 25 เซนติเมตร สามารถปรับตัวให้อยู่ในน้ำจืดหรือน้ำกร่อยได้  โดยมีพฤติกรรมอยู่เป็นฝูงเล็ก ว่ายในระดับกลางน้ำ อาหารได้แก่ ลูกกุ้ง ลูกปลา พบในปากแม่น้ำตอนล่างถึงชายฝั่ง ในภาคอีสานพบที่แม่น้ำโขง เป็นต้น ไม่พบบ่อยมากนัก และมักตายง่ายมากเมื่อพ้นจากน้ำ

**อ้างอิง**

**แหล่งข้อมูลอื่น**
  รูปและข้อมูลปลาแมว
มแมว
มแมว
มแมว
มแมว
วงศ์ปลาแมว
การสืบพันธุ์แบบอาศัยเพศ

การสืบพันธุ์แบบอาศัยเพศ (Sexual reproduction) คือการสืบพันธุ์ที่ต้องมีการรวมกันของเซลล์สืบพันธุ์เพศผู้ (สเปิร์ม) และเซลล์สืบพันธุ์เพศเมีย (ไข่) แล้วเกิดออกมาเป็นไซโกตและเจริญมาเป็นเอมบริโอในเวลาต่อมา

**ความสำคัญ**
การสืบพันธุ์แบบอาศัยเพศ ถือว่ามีผลดีในทางวิวัฒนาการ เพราะทำให้เกิดการแปรผันของลักษณะทางกรรมพันธุ์ คือเกิดสิ่งมีชีวิตที่มีลักษณะแตกต่างไปจากบรรพบุรุษ ซึ่งถือว่ามีโอกาสอยู่รอดได้มากกว่าตามหลักการคัดเลือกตามธรรมชาติของชาลส์ ดาร์วิน

**การสืบพันธุ์แบบอาศัยเพศของพืช**

**พืชมีดอก**
ดอกไม้เป็นอวัยวะสืบพันธุ์ของพวกแอนโฮไฟตา (anthophyta) เป็นส่วนที่เปลี่ยนแปลงมาจากกิ่งและใบ เพื่อทำหน้าที่ในการสืบพันธุ์- ดอกเดี่ยว คือดอกไม้ที่มีก้านชูดอกเพียงก้านเดียว และมีดอกอยู่เพียงดอกเดียวเช่นดอกมะเขือ ดอกฟักทอง ดอกฝรั่ง ดอกมะลิ ดอกชบา ฯลฯ- ดอกช่อ คือดอกไม้ที่ประกอบด้วยดอกหลายดอกอยู่บนก้านชูดอกเดียวกัน แยกออกมาได้อีกเป็น 6 ชนิด
# ราซีม (Receme) เป็นช่อดอกที่มีดอกย่อยแตกออกมาจากแกนกลางไม่อยู่ในระดับเดียวกัน เช่นดอกหางนกยูง ดอกกล้วยไม้ ดอกขี้เหล็ก ดอกคูน ฯลฯ
# สไปค์ (Spike) เป็นช่อดอกที่คล้ายราซีม แต่ดอกย่อยไม่มีก้านดอก เช่นดอกมะพร้าว ดอกสับปะรด ดอกกระถินณรงค์ ฯลฯ
# แพนิเคิล (Panicle) เป็นช่อดอกที่มีช่อดอกแตกออกมาจากช่อดอกใหญ่อีกทีหนึ่ง เช่นหญ้างวงช้าง (Sympodium)
# อัมเบล (Umbel) เป็นดอกช่อที่มีแกนกลางสั้น ดอกย่อยเกือบอยู่ในระดับเดียวกันคล้ายร่ม เช่นดอกหอม ดอกกุยช่าย ดอกผกากรอง ฯลฯ
# คาปิทูลัม (Capitulum) เป็นดอกช่อที่มีแกนกลางใหญ่ แผ่ออกตรงกลางนูน มีดอกย่อยคิดอยู่จำนวนมาก เช่นดอกทานตะวัน ดอกดาวเรือง ดอกบานไม่รู้โรย ฯลฯ
# ไซม์ (Cyme) เป็นดอกช่อที่มีดอกย่อย 3 ดอก แตกออกมาจากจุดเดียวกัน เช่นดอกมะลิ ดอกผักบุ้งฝรั่ง และอีกหลายๆ อย่าง

**การสืบพันธุ์แบบอาศัยเพศของสัตว์**
หมวดหมู่:ภาวะเจริญพันธุ์
หมวดหมู่:ชีววิทยาการเจริญเติบโต
หมวดหมู่:การสืบพันธุ์
หมวดหมู่:ชีววิทยา
ปลาซิวควาย

ปลาซิวควาย (Silver rasbora, Yellowtail rasbora) เป็นปลาน้ำจืดจำพวกปลาซิวชนิดหนึ่ง มีชื่อวิทยาศาสตร์ว่า Rasbora tornieri อยู่ในวงศ์ปลาตะเพียน (Cyprinidae)  มีรูปร่างยาวทรงกระบอก แบนข้างเล็กน้อย ปากเล็กไม่มีหนวด ตาโต ครีบเล็ก ครีบหางเว้าลึก มีเกล็ดใหญ่ ตัวมีสีเหลืองอ่อนอมทอง มีแถบสีเงินพาดตามความยาวกลางลำตัวจนถึงโคนหาง ครีบสีเหลืองอ่อนมีขอบสีคล้ำ  มีขนาดประมาณ 6 เซนติเมตร พบใหญ่สุด 10 เซนติเมตร
อาศัยอยู่เป็นฝูงใหญ่ในแม่น้ำและแหล่งน้ำนิ่ง รวมถึงลำธารในที่สูงบางแห่ง พบในภาคใต้ ภาคกลาง ถึงแม่น้ำโขง มีพฤติกรรมชอบตอมตะไคร่หรือสาหร่ายบริเวณใต้แพหรือท่าน้ำ อาหารได้แก่ พืชน้ำ และแมลงน้ำขนาดเล็ก เป็นปลาเศรษฐกิจ นิยมบริโภคโดยปรุงสด ทำปลาร้าหรือปลาแห้ง และนิยมเลี้ยงเป็นปลาสวยงามด้วย โดยที่ ดร.ฮิวจ์ แมคคอร์มิค สมิธ ได้รายงานว่า เป็นปลาทีมีขนาดใหญ่ที่สุดในจำพวกปลาซิวที่พบได้ในประเทศไทย พบชุกชุมในแม่น้ำสายใหญ่ ๆ ถูกจับได้คราวละมาก ๆ ชาวชนบทนิยมใช้เป็นอาหารรับประทานกัน

**อ้างอิง**

**แหล่งข้อมูลอื่น**
  รูปและข้อมูลปลาซิวควายfix-attempted=yes 
ซิวควาย
ซิวควาย
ซิวควาย
ซิวควาย
เอเชียนเกมส์ 2002

เอเชียนเกมส์ 2002 เป็นการแข่งขันเอเชียนเกมส์ ครั้งที่ 14 จัดขึ้นที่ ปูซาน ประเทศเกาหลีใต้ ระหว่างวันที่ 29 กันยายน ถึง 14 ตุลาคม  พ.ศ. 2545 มีประเทศเข้าร่วมการแข่งขันทั้งหมด 44 ประเทศ มีกีฬาแข่งขันทั้งหมด 38 ชนิด มีนักกีฬาเข้าร่วมการแข่งขันมากกว่า 6,700 คน
นี่เป็นการแข่งขันเอเชียนเกมส์ครั้งแรกที่ชาติสมาชิกทั้ง 44 ชาติของสภาโอลิมปิกแห่งเอเชีย (Olympic Council of Asia - OCA) ส่งนักกีฬาเข้าแข่งขันครบทุกชาติ (รวมถึงเกาหลีเหนือ และอัฟกานิสถาน ซึ่งกลับมาส่งนักกีฬาเข้าแข่งขันเป็นครั้งแรก หลังจากสิ้นสุดการปกครองของกลุ่มตาลีบัน)

**สนามแข่งขัน**

**สนามกีฬาหลัก**
 ปูซานอาเซดสเตเดียม (สนามกีฬาหลัก)

**การแข่งขัน**

**ชนิดกีฬา**

**ประเทศที่เข้าร่วมแข่งขัน**

**สรุปเหรียญการแข่งขัน**
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่

**การตลาด**

**คำขวัญ**
คำขวัญของเอเชียนเกมส์ครั้งนี้คือ  "New Vision, New Asia"

**สัญลักษณ์นำโชค**
มาสคอต เป็นนกนางนวลชื่อ Duria

**การถ่ายทอดสด**
 จีน-CCTV- สหรัฐอเมริกา-Euro sport- ไทย-โทรทัศน์รวมการเฉพาะกิจแห่งประเทศไทย,ทศภาค

**ดูเพิ่ม**
 กีฬาเฟสปิก 2002

**อ้างอิง**

เอเชียนเกมส์ 2002
หมวดหมู่:เอเชียนเกมส์ในประเทศเกาหลีใต้
หมวดหมู่:ปูซาน
หมวดหมู่:ประเทศเกาหลีใต้ในปี พ.ศ. 2545
หมวดหมู่:กีฬาในประเทศเกาหลีใต้ พ.ศ. 2545
ปลาซิวควายข้างเงิน

ปลาซิวควายข้างเงิน (Silver rasbora) เป็นปลาน้ำจืดชนิดหนึ่ง มีชื่อวิทยาศาสตร์ว่า Rasbora argyrotaenia อยู่ในวงศ์ปลาตะเพียน (Cyprinidae) มีรูปร่างคล้ายปลาซิวควาย (R. torieri) ซึ่งอยู่ในสกุลเดียวกันมาก เป็นปลาผิวน้ำ ชอบอยู่กันเป็นฝูง ลำตัวยาวเรียว ว่ายน้ำได้ปราดเปรียวว่องไว ข้างลำตัวมีแถบสีเงิน และสีเหลืองสดอมส้มพาดคู่ขนานไปกับแถบสีเงินตามยาวลำตัว   พบในแหล่งน้ำนิ่งและน้ำไหล พบอยู่ทั่วทุกภาค  กินอาหารได้แก่ ลูกน้ำ ตัวอ่อนของแมลง และแมลงน้ำ รวมทั้งแมลงที่บินตามผิวน้ำ   มีขนาดความยาวตั้งแต่ 5 เซนติเมตร ถึง 17 เซนติเมตร
นิยมบริโภคด้วยการปรุงสด ตากแห้งและทำปลาร้า และเลี้ยงเป็นปลาสวยงาม

**อ้างอิง**

**แหล่งข้อมูลอื่น**
  รูปและข้อมูลปลาซิวควายข้างเงินfix-attempted=yes 
ซิวควายข้างเงิน
ซิวควายข้างเงิน
ซิวควายข้างเงิน
ซิวควายข้างเงิน
เซติ@โฮม

right
เซติ@โฮม (SETI@home หรือ Search for Extra-Terrestrial Intelligence at home) เป็นโครงการทดลองทางวิทยาศาสตร์ ที่ใช้เครื่องคอมพิวเตอร์ส่วนบุคคลที่เชื่อมต่อกับอินเทอร์เน็ตในการค้นหาสัญญาณจากต่างดาว (Search for Extra-Terrestrial Intelligence - SETI - เซติ - โครงการที่รับการส่งเสริมจากคาร์ล เซแกน ในทศวรรษ 1960)
โครงการเซติ@โฮม ดำเนินการโดยมหาวิทยาลัยแคลิฟอร์เนีย เบิร์กลีย์ เริ่มเผยแพร่สู่สาธารณะเมื่อวันที่ 17 พฤษภาคม พ.ศ. 2542 โดยในระยะแรกเป็นโปรแกรมสกรีนเซฟเวอร์ จะทำงานเมื่อเครื่องคอมพิวเตอร์ไม่มีการใช้งานอื่น
ภาพถ่ายดาวเทียมของกล้องโทรทรรศน์วิทยุอาเรซีโบ กล้องโทรทรรศน์เดี่ยวขนาดใหญ่ที่สุดในโลก
โครงการเซติ@โฮม วิเคราะห์สัญญาณที่บันทึกจากกล้องโทรทรรศน์วิทยุ หอดูดาวอาเรซีโบ ที่เมืองอาเรซีโบ เปอร์โตริโก ซึ่งเฝ้าฟังสัญญาณจากท้องฟ้าในช่วง declination -2 ถึง 38 องศา กินพื้นที่ประมาณ 25% ของท้องฟ้า ข้อมูลถูกบันทึกลงบนเทป DLT ขนาด 35 GB และขนส่งไปที่ห้องวิจัยที่มหาวิทยาลัยแคลิฟอร์เนีย เบิร์กลีย์ รัฐแคลิฟอร์เนีย สหรัฐอเมริกา เพื่อแบ่งเป็นส่วนย่อย ๆ เรียกว่า workunit เป็นช่วงสัญญาณความยาว 107 วินาที เพื่อส่งให้เครื่องคอมพิวเตอร์ของอาสาสมัครจากทั่วโลกประมวลผล
เซติ@โฮมได้รับการสนับสนุนจากผู้ใช้ทั่วไป มีจำนวนผู้ร่วมโครงการถึง 5.2 ล้านคน ได้รับการบันทึกในกินเนสบุ๊ค (Guinness Book of World Records) ว่าเป็นโครงการ distributed computing ที่ใหญ่ที่สุดในปัจจุบัน ด้วยจำนวนผู้ใช้ที่ยังทำการอยู่ในปัจจุบันประมาณ 3 แสนเครื่อง (5 ธ.ค. 49) โครงการนี้สามารถประมวลผลได้ 257 TeraFLOPS เปรียบเทียบกับ Blue Gene ซูเปอร์คอมพิวเตอร์ที่เร็วที่สุดในโลกของไอบีเอ็ม สามารถคำนวณได้ 280 TFLOPS
ภาพหน้าจอของเซติ@โฮมเวอร์ชันเก่า

**อ้างอิง**

**แหล่งข้อมูลอื่น**
  เว็บไซต์ทางการ (ภาษาอังกฤษ)-  SETI@Home: The Distributed Computing for SETI-  SETI@Home ช่วยตามหาคอมพิวเตอร์โน้ตบุ๊กที่ถูกโจรกรรมไป (สำนักข่าว AP)
หมวดหมู่:SETI
ภาษาเออร์แลง

ภาษาเออร์แลง (Erlang Programming Language) เป็นภาษาโปรแกรมที่ออกแบบมาให้มีลักษณะพร้อมทำงานหลายอย่างพร้อมกัน (concurrent) 
ภาษาเออร์แลงออกแบบโดยบริษัทอีริคสัน ใน ค.ศ. 1987 สำหรับระบบที่ทำงานต่อเนื่องไม่ได้หยุด สามารถสลับ (swap) โค้ดของโปรแกรมโดยไม่ต้องหยุดการทำงานของโปรแกรมได้ อีริคสันได้เผยแพร่ซอร์สโค้ดของภาษาเออร์แลงในปี ค.ศ. 1998 
ชื่อ "เออร์แลง" นั้นตั้งตาม Agner Krarup Erlang นักคณิตศาสตร์ชาวเดนมาร์ก แต่สามารถหมายถึงตัวย่อของคำว่า ERicsson LANGuage ได้ด้วย ซึ่งเรื่องนี้ Bjarne Däcker หัวหน้าห้องวิจัยคอมพิวเตอร์ของอีริคสันในช่วงที่สร้างภาษาเออร์แลงเปิดเผยว่า เป็นความตั้งใจตั้งแต่แรกที่ให้มีสองความหมาย

**โปรแกรมภาษาเออร์แลงที่ได้รับความนิยม**
 ejabberd เซิร์ฟเวอร์สำหรับ Instant Messaging ที่ใช้โพรโทคอล XMPP/Jabber- Yet another web server (YAWS) เว็บเซิร์ฟเวอร์ประสิทธิภาพสูง

**แหล่งข้อมูลอื่น**
  Open Source Erlang-  Ericsson's Erlang date=2008-04-15 
หมวดหมู่:ภาษาโปรแกรมเชิงประกาศ
หมวดหมู่:ภาษาฟังก์ชัน
หมวดหมู่:ภาษาโปรแกรมในภาวะพร้อมกัน

หมวดหมู่:อีริคสัน
แม่แบบ:เหตุการณ์ปัจจุบัน/2549 ธันวาคม 5

* พระบาทสมเด็จพระเจ้าอยู่หัวฯ ทรงมีพระราชดำรัส ในพระราชพิธีเฉลิมพระชนมพรรษา ทรงชื่นชม แม้บ้านเมืองมีเหตุเดือดร้อน แต่คนไทยก็ได้ร่วมกันปฏิบัติแก้ไข ด้วยความสามัคคีปรองดอง ทรงให้กำจัดอคติ และสร้างเสริมความเมตตา  (กปส.)- ชาญวิทย์ ผลชีวิน ผู้ฝึกสอนฟุตบอลทีมชาติไทย ที่จะพบคูเวตวันนี้ ให้นักเตะเล่นปลอดภัยไว้ก่อน และมีทีเด็ดจะโจมตีจากด้านข้าง สวมเสื้อเหลืองลงสนาม สู้เต็มที่ถวายในหลวง  (สยามกีฬา)
}
เซกา แซตเทิร์น

เซกา แซทเทิร์น (Sega Saturn セガサターン) เป็นเครื่องเล่นวิดีโอเกมแบบ 32 บิตที่พัฒนาโดยเซกา วางจำหน่ายเมื่อวันที่ 22 พฤศจิกายน ค.ศ. 1994 ในญี่ปุ่น 11 พฤษภาคม ค.ศ. 1995 ในอเมริกาเหนือ และ 8 กรกฎาคม ค.ศ. 1995 ในยุโรป ในฐานะเครื่องเล่นวิดีโอเกมยุคที่ห้า เซกา แซตเทิร์นเป็นรุ่นต่อไปของเครื่องเล่นเกมเซกา เมกาไดรฟ์ ที่ประสบความสำเร็จ เซกา แซตเทิร์นมีสถาปัตยกรรมแบบดูอัล-ซีพียูและโปรเซสเซอร์แปดตัว เกมของเครื่องอยู่ในรูปแบบแผ่นซีดี และไลบรารีเกมของเครื่องประกอบด้วยเกมที่พอร์ตจากเกมอาร์เคดหลายเกมรวมถึงเกมต้นฉบับ
การพัฒนาเซกา แซตเทิร์นเริ่มขึ้นใน ค.ศ. 1992 ซึ่งเป็นปีเดียวกับที่เซกาเปิดตัวฮาร์ดแวร์อาร์เคดทรีดีโมเดล 1 อันล้ำสมัย เซกา แซตเทิร์นได้รับการออกแบบโดยใช้หน่วยประมวลผลกลางตัวใหม่จากฮิตาชิ บริษัทเครื่องใช้ไฟฟ้าของญี่ปุ่น เซกาได้เพิ่มโปรเซสเซอร์แสดงผลวิดีโออีกตัวในช่วงต้น ค.ศ. 1994 เพื่อให้แข่งขันกับเพลย์สเตชัน เครื่องเล่นวิดีโอเกมของโซนี่ที่กำลังจะมาถึงได้ดียิ่งขึ้น
ในตอนแรก เซกา แซทเทิร์นประสบความสำเร็จในญี่ปุ่น แต่ล้มเหลวในการขายเป็นจำนวนมากในสหรัฐ ซึ่งถูกขัดขวางโดยการเปิดตัวที่น่าประหลาดใจในเดือนพฤษภาคม 1995 สี่เดือนก่อนวันกำหนดวางจำหน่าย หลังจากการเปิดตัวเครื่องนินเท็นโด 64 ในปลาย ค.ศ. 1996 เซกา แซทเทิร์นก็สูญเสียส่วนแบ่งการตลาดอย่างรวดเร็วในสหรัฐและหยุดการผลิตใน ค.ศ. 1998 ด้วยยอดขาย 9.26 ล้านเครื่องทั่วโลก เซกา แซทเทิร์นถือเป็นความล้มเหลวในเชิงพาณิชย์ การยกเลิกการพัฒนาเกม Sonic X-treme ซึ่งวางแผนไว้เป็นเกม 3 มิติเกมแรกในชุดเกม โซนิคเดอะเฮดจ์ฮ็อก ซึ่งเป็นชุดเกมยอดนิยมของเซกาถือเป็นปัจจัยในประสิทธิภาพ เครื่องเกมที่ต่อจากเซกา แซทเทิร์นคือดรีมแคสต์ใน ค.ศ. 1998
แม้ว่าเซกา แซตเทิร์นจะเป็นที่จดจำจากเกมที่ได้รับการยอมรับอย่างดีหลายเกม อาทิ ไนต์อินทูดรีมส์ ชุดเกม แพนเซอร์ดรากูน และชุดเกม เวอร์ชัวไฟเตอร์ แต่ชื่อเสียงของเซกา แซตเทิร์นได้รับการตอบรับที่ผสมกันเนื่องจากการออกแบบฮาร์ดแวร์ที่ซับซ้อนและการสนับสนุนจากผู้พัฒนาบุคคลที่สามที่จำกัด ผู้บริหารของเซกาถูกวิพากษ์วิจารณ์ถึงการตัดสินใจระหว่างการพัฒนาและหยุดพัฒนาของเซกา แซตเทิร์น

**อ้างอิง**
หมวดหมู่:สิ้นสุดในปี พ.ศ. 2541
หมวดหมู่:สิ้นสุดในปี พ.ศ. 2543
หมวดหมู่:เครื่องเล่นวิดีโอเกม
เกมคิวบ์

นินเทนโด เกมคิวบ์ (Nintendo GameCube) เป็นเครื่องเล่นวิดีโอเกมรุ่นที่สี่ของบริษัทนินเทนโด จัดเป็น เครื่องเล่นวิดีโอเกมยุคที่หก ออกวางจำหน่ายครั้งแรกวันที่ 14 กันยายน ค.ศ. 2001 (ประเทศญี่ปุ่น) 18 พฤศจิกายน ค.ศ. 2001 (ทวีปอเมริกาเหนือ) 3 พฤษภาคม ค.ศ. 2002 (สหภาพยุโรป) และ 17 พฤษภาคม ค.ศ. 2002 (ออสเตรเลีย) ถัดจาก นินเทนโด 64 และเป็นคู่แข่งของ เพลย์สเตชัน 2 , เอกซ์บอกซ์ และ ดรีมแคสต์
เกมคิวบ์เป็นเครื่องเล่นวิดีโอเกมเครื่องแรกของบริษัท นินเทนโด ที่ใช้แผ่น Optical Disk เป็นที่เก็บข้อมูลหลัก ซึ่งแผ่นมีความคล้ายคลึงกับ มินิดีวีดี หรือ ดีวีดีขนาดเล็ก และเพราะมีขนาดเล็กจึงไม่สามารถรองรับการใช้งานเล่น ดีวีดี หรือ ซีดีเพลงได้ นินเทนโดได้นำเสนอความหลากหลายในการเชื่อมต่ออุปกรณ์ต่างๆสำหรับเกมคิวบ์ เช่น รองรับการเล่นเกมออนไลน์ ผ่านอินเทอร์เน็ตความเร็วสูงหรือโมเด็มอะแดปเตอร์ และสามารถเชื่อมต่อกับเกมบอยแอ็ดวานซ์ ให้ผู้เล่นสามารถเข้าถึงคุณลักษณะในเกมได้โดยใช้เกมบอยเป็นทั้งหน้าจอที่สองและตัวควบคุม 
กระแสและการต้อนรับของเกมคิวบ์ทำให้มีความนิยมมากขึ้น และได้รับสมญานามว่าเป็นห้องสะสมเกมต่างๆ แต่ก็มีการติเรื่องการออกแบบคอนโซลและคุณสมบัติของเกมคิวบ์ นินเทนโด ได้ขายเครื่องเกมคิวบ์ 21,740,000 เครื่องทั่วโลกก่อนที่จะยุติการสนับสนุนในปี 2007 และก่อนที่ Wii จะเปิดตัวและจัดวางจำหน่ายในปี 2006

**อ้างอิง**
หมวดหมู่:เครื่องเล่นวิดีโอเกม
หมวดหมู่:นินเท็นโด
เมโทรเซ็กชวล

เมโทรเซ็กชวล (metrosexual) มาจากศัพท์ 2 คำ ที่นำมารวมกัน คำแรกคือคำว่า “Metropolitan” ที่มีความหมายตรงกับคำว่าเมือง เมื่อนำมาใช้ในคำว่า “Metro sexual” ก็หมายถึงว่า ผู้ชายที่ใช้ชีวิตในรูปแบบสังคมเมือง เป็นบุคคลที่เข้าสังคม ในขณะเดียวกัน “Sexual” เป็นศัพท์ที่นำมาจาก “Heterosexual” ซึ่งในที่นี้มีหมายถึง ผู้ชายปกติที่ชอบเพศตรงข้าม แต่ก็มีความกังวลเกี่ยวกับรูปร่าง การดูแลรักษาตัวเอง รวมถึงเรื่องแฟชั่นซึ่งไม่ต่างจากเกย์ เป็นกลุ่มคนผู้ชายที่นิยมความสวยความงามบนตัวเองมากกว่าปกติ โดยจะมีเรื่องการดูแลเครื่องแต่งกาย ใบหน้าและผิวพรรณสูงกว่าผู้ชายทั่วไป ซึ่งส่วนมากนิยมใช้สินค้าที่มียี่ห้อราคาสูง ใช้น้ำหอม ชอบช๊อปปิ้ง เล่นฟิตเนส โดยพฤติกรรมของคนกลุ่มนี้ ไม่ได้สนใจแต่เรื่องสุขภาพอย่างเดียว แต่ยังเป็นคนทันสมัย ชอบการเปลี่ยนแปลง สนใจเรื่องเทคโนโลยี เรียนรู้และพัฒนาตนเองตลอดเวลา มุ่งมั่นทุ่มเทในการทำงาน เพื่อความสำเร็จ มีอาชีพที่มั่นคง และมีรายได้สูง ที่สำคัญยังเป็นนักช็อปตัวยง ซึ่งจะมีลักษณะตรงข้ามกับลักษณะที่เรียกว่า เรโทรเซ็กชวล
เมโทรเซ็กชวลมีลักษณะคล้ายลักษณะจิตวิทยาที่เรียกว่า นาร์ซิสซิสซึม เป็นลักษณะที่เพศชายหลงใหลในตัวเอง เปรียบเทียบตามเทพเจ้าในตำนานกรีก นาร์ซิสซัส วิจัยโดย ซิกมุนด์ ฟรอยด์ ในปี 2457
คำว่า "เมโทรเซ็กชวล" เริ่มใช้ครั้งแรกโดย มาร์ก ซิมป์สัน นักหนังสือพิมพ์ชาวอังกฤษเขียนในหนังสือของเขาที่ตีพิมพ์เมื่อ 15 พฤศจิกายน พ.ศ. 2537 แต่ไม่เป็นที่นิยมจนกระทั่งในปี 2545 ซิมป์สันได้นำมาใช้ในแมกาซีนที่เขาเขียนอีกครั้งในหัวข้อชื่อ Meet the metrosexual และในเดือนมิถุนายน 2546 หนังสือพิมพ์นิวยอร์กไทม์ ได้มีการใช้คำศัพท์นี้โดยใช้ชื่อหัวข้อว่า  Metrosexuals Come Out โดยกล่าวว่ามาจากคำที่ มาร์ก ซิมป์สันใช้ในปี 2537 
สำหรับในไทยนั้นได้มีการเริ่มใช้กันในช่วงปี 2547 โดยมีการกล่าวถึงในนิตยสาร Positioning ของไทย หรือ อย่างบริษัทโฆษณาชื่อดัง โอกิลวี่ แอนด์ เมเธอร์ แอดเวอร์ไทซิ่ง  ได้มีการจัดสัมมนา ในหัวข้อชื่อ Meet the Metrosexuals : The Next Big Spender ต้นปี 2549 
บุคคลที่มีชื่อเสียงที่อาจเข้าข่ายเมโทรเซ็กชวล เช่น เดวิด เบคแคม

**อ้างอิง**

**แหล่งข้อมูลอื่น**
   Metrosexual Power บทความโดย นิตยสาร Positioning รายละเอียดของเมโทรเซ็กชวล-   Metro-Society.com men's magazine online เพื่อปลุกกระแสการดูแลตนเอง การหันกลับมาสนใจสุขภาพ รูปร่าง การแต่งกาย ของผู้ชายไทย-   Metro.in.th date=2012-11-15  METRO LIFESTYLE ONLINE MAGAZINE
หมวดหมู่:แฟชั่น
หมวดหมู่:การเหมารวม
หมวดหมู่:วัฒนธรรมย่อย
กฎของโอห์ม

ภาพแสดงความต่างศักย์ (V) ตกคร่อมตัวนำใด ๆ ที่มีค่าความต้านทาน (R)ทำให้เกิดกระแส (I)ไหลผ่านต้วนำนั้น
กฎของโอห์ม ใช้อธิบายความสัมพันธ์ระหว่างกระแสไฟฟ้ากับความต่างศักย์ไฟฟ้า และกระแสไฟฟ้ากับความต้านทาน กล่าวคือ กระแสไฟฟ้าที่ไหลผ่านตัวนำใด ๆ แปรผันโดยตรงกับความต่างศักย์ (แรงดันไฟฟ้าหรือแรงดันตกคร่อม คือกระแสมีค่ามากหรือน้อยตามความต่างศักย์นั้น) เขียนเป็นสมการได้ว่า
∝ 
และกระแสไฟฟ้าจะแปรผกผันกับความต้านทานระหว่างสองจุดนั้น(คือถ้าความต้านทานมากจะทำให้กระแสไหลผ่านน้อย, ถ้าความต้านทานน้อยจะทำให้มีกระแสมาก) เขียนเป็นสมการได้ว่า
∝ /
นำสูตรสมการทางคณิตศาสตร์ทั้งสองมารวมกัน, เขียนได้ดังนี้:

โดยที่  คือความต่างศักย์ มีหน่วยเป็น โวลต์,
คือกระแสในวงจร หน่วยเป็น แอมแปร์
และ  คือความต้านทานในวงจร หน่วยเป็น โอห์ม
กฎดังกล่าวตั้งชื่อเป็นเกียรติแก่เกออร์ค ซีม็อน โอห์ม นักฟิสิกส์ชาวเยอรมัน ผู้ที่ตีพิมพ์ผลงานใน ค.ศ. 1827 บรรยายการทดลองวัดค่าแรงดันและกระแสผ่านลวดความยาวต่าง ๆ กัน และอธิบายผลด้วยสมการ (ซึ่งซับซ้อนกว่าสมการบนเล็กน้อย)

**อ้างอิง**
William F. Smith,1993, Foundation of Materials Science and Engineering
หมวดหมู่:วิศวกรรมไฟฟ้า
หมวดหมู่:ทฤษฎีบทวงจรไฟฟ้า
หมวดหมู่:ฟิสิกส์เบื้องต้น
หมวดหมู่:วิศวกรรมอิเล็กทรอนิกส์
รายชื่อคณะสัตวแพทยศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาสัตวแพทย์ ปัจจุบัน สัตวแพทยสภาให้การรับรองหลักสูตรทั้งสิ้น 11 สถาบัน ดังนี้

**รายชื่อคณะสัตวแพทยศาสตร์ในประเทศไทย**
 หมายเหตุ ปัจจุบัน สัตวแพทยสภายังไม่รับรองปริญญาในวิชาชีพการสัตวแพทย์ของ

**ดูเพิ่ม**
 คณะวิชา
หมวดหมู่:คณะสัตวแพทยศาสตร์ในประเทศไทย
สัตวแพทยศาสตร์
สัตวแพทยศาสตร์
ฟ้าสีทอง แฟร์เท็กซ์

ฟ้าสีทอง แฟร์เท็กซ์ 

**เกียรติประวัติ**
 แชมป์ประเทศไทยรุ่นไลท์ฟลายเวท (2519 – 2520)
** ชิง, 12 กุมภาพันธ์ 2519 ชนะน็อค เนตรน้อย ศ.วรสิงห์ ยก 2
** เสียแชมป์, 24 กุมภาพันธ์ 2520 แพ้น็อค เนตรน้อย ศ.วรสิงห์ ยก 7

**อ้างอิง== -  สถิติการชก boxrec.comfix-attempted=yes 
หมวดหมู่:นักมวยสากลชาวไทยรุ่นไลท์ฟลายเวท
ศรีธัญญา ศิษย์เสน่ห์

ศรีธัญญา ศิษย์เสน่ห์ สถิติการชก 11 ครั้ง ชนะ 5 (น็อค 1) แพ้ 6

**เกียรติประวัติ**
 แชมป์ประเทศไทยรุ่นไลท์ฟลายเวท (2524 – 2525)
** ชิง, 29 เมษายน 2524  ชนะคะแนน รัตนชัย พูนวิทย์
** เสียแชมป์, 30 พฤษภาคม 2525 แพ้คะแนน วันชัย สิงห์ชัชวาลย์

**อ้างอิง**
  สถิติการชก boxrec.com  
หมวดหมู่:นักมวยสากลชาวไทยรุ่นไลท์ฟลายเวท
ปลาปักเป้าสมพงษ์

ปลาปักเป้าสมพงษ์ (Redeye puffer, Sompong's puffer; Carinotetraodon lorteti) ปลาน้ำจืดชนิดหนึ่ง  อยู่ในวงศ์ปลาปักเป้าฟันสี่ซี่ (Tetraodontidae)  มีพื้นลำตัวสีเทาอมเขียว ใต้ท้องสีขาว มีลวดลายสีเทาเข้มขนาดใหญ่พาดบนแผ่นหลังและข้างลำตัว สามารถปรับเปลี่ยนสีลำตัวให้เข้มหรือจางได้ตามสภาพแวดล้อม ตามีสีแดงสามารถกรอกกลิ้งไปมาได้ ตัวผู้และตัวเมียความแตกต่างกันอย่างเห็นได้ชัด โดยปลาตัวผู้จะมีขนาดลำตัวที่ใหญ่กว่า ตัวสีแดง ขณะที่ตัวเมียมีขนาดเล็ก มีลำตัวสีเขียวมีลาดพาดตามลำตัว มีขนาดโตเต็มที่ประมาณ 3 นิ้ว
พบกระจายอยู่ทั่วไปตามแม่น้ำลำคลองทั่วประเทศ โดยมักหลบอยู่ใต้กอผักตบชวา หรือในบริเวณน้ำกร่อยตามชายฝั่งของภูมิภาคเอเชียตะวันออกเฉียงใต้ ในประเทศไทยพบได้แม้แต่ในพื้นที่ฝั่งธนบุรีของกรุงเทพมหานคร 
เป็นปลาที่มีนิสัยก้าวร้าว มักกัดกันเองเสมอ ๆ  ปัจจุบัน สามารถเพาะขยายพันธุ์ได้แล้วในตู้เลี้ยง โดยจะวางไข่ในน้ำกร่อย
ปลาชนิดนี้ถูกค้นพบโดยคนไทย จึงตั้งชื่อเพื่อเป็นเกียรติแก่ผู้ค้นพบ คือ นายสมพงษ์ เล็กอารีย์ ซึ่งเป็นนักธุรกิจส่งออกปลาสวยงาม 
นิยมเลี้ยงเป็นปลาสวยงาม และมีชื่อเรียกอื่น เช่น "ปลาปักเป้าตาแดง" เป็นต้น 

**อ้างอิง**

**แหล่งข้อมูลอื่น**
  รูปและข้อมูลปลาปักเป้าสมพงษ์fix-attempted=yes 
วงศ์ปลาปักเป้าฟันสี่ซี่
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปลาปักเป้าหางวงเดือน

ปลาปักเป้าหางวงเดือน (Ocellated pufferfish; Leiodon cutcutia) ปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae) เป็นปลาปักเป้าที่มีขนาดเล็ก ลำตัวแบนข้างเล็กน้อย ครีบเล็ก ลำตัวสีคล้ำหรือเขียวขี้ม้า มีจุดประสีเหลืองหรือสีจางทั่วตัว หลังมีลายพาดสีคล้ำ ข้างลำตัวมีดวงสีดำใหญ่ ตาสีแดง ครีบหางมีขอบสีแดงหรือชมพู มีขนาดประมาณ 4-5 เซนติเมตร จัดเป็นเพียงชนิดเดียวที่อยู่ในสกุล Leiodon
พบอาศัยอยู่ตามลำธารและแม่น้ำในภาคตะวันตกตั้งแต่จังหวัดแม่ฮ่องสอนไปจนถึงภาคใต้ โดยหลบซ่อนอยู่ตามซอกหินหรือใบไม้ใต้น้ำ อาหารได้แก่ ลูกปลา, ลูกอ๊อด, ปู, หอย และกุ้งขนาดเล็ก เป็นปลาที่ไม่พบบ่อยมากนัก
นิยมเลี้ยงเป็นปลาสวยงาม
มีชื่อเรียกอื่น ๆ อีก เช่น "ปลาปักเป้าแคระ" หรือ "ปลาปักเป้าเขียวจุด" เป็นต้น

**อ้างอิง**

**แหล่งข้อมูลอื่น**
  รูปและข้อมูลปลาปักเป้าหางวงเดือน
หมวดหมู่:วงศ์ปลาปักเป้าฟันสี่ซี่
ปักเป้าหางวงเดือน
ปักเป้าหางวงเดือน
ปักเป้าหางวงเดือน
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาที่พบในลุ่มแม่น้ำแม่กลองหมวดหมู่:ปลาชนิดเดียว
ปักเป้าหางวงเดือน
พระนครฟิลม์

พระนครฟิล์ม เป็นบริษัทผู้สร้างภาพยนตร์ไทย ก่อตั้งโดยกลุ่มสายภาพยนตร์ ธนาซีเนเพล็กซ์ (ตระกูลธนารุ่งโรจน์) ซึ่งเคยเป็นเจ้าของโรงภาพยนตร์หลายแห่งมาก่อน โดยผลิตภาพยนตร์เรื่อง ผีหัวขาด เป็นเรื่องแรกในปี พ.ศ. 2545 และผลิตภาพยนตร์จนถึงปัจจุบัน

**รายชื่อผู้กำกับภาพยนตร์**
 บำเรอ ผ่องอินทรีย์- ธนิตย์ จิตนุกูล- พจน์ อานนท์- ยุทธเลิศ สิปปภาค- พิเชษฐ์ เอี่ยมชาวนา- เจริญพร อ่อนละม้าย- อภิสิทธิ์ โอภาสเอี่ยมลิขิต- เฉลิม วงศ์พิมพ์- ธีระวัฒน์ รุจินธรรม (เปีย)- มารุต สาโรวาท- พิสุทธิ์ แพร่แสงเอี่ยม- ทิวา เมยไธสง- ธรธร สิริพันธ์วราภรณ์- วิโรจน์ ทองชิว- สุขุม เมธาวนิช- สรัญญา น้อยไทย- ศักดิ์ชัย ศรีบุนนาค- วรพจน์ โพธิเนตร- ธนดล นวลสุทธิ์- ธรรมนูญ สกุลบุญถนอม- ธัญญ์วาริน สุขะพิสิษฐ์- มานุสส วรสิงห์- ชาติชาย เกษนัส- ณัฐพีระ ชมศรี- จิตต์สินธ์ ผ่องอินทรกุล (โน้ต จูเนียร์)- โสภณ นิ่มอนงค์ (ช้างน้อย)- วรวุฒิ ชวนอยู่ (อุ้ย)- ปฏิภาณ คณาสารสมบัติ (ช้าง)- ธนกร พงษ์สุวรรณ- อัศจรรย์ สัตโกวิท- ฐิติพงศ์ ใช้สติ- ฯลฯ- ชาคริต เเย้มนาม

**รายชื่อผลงานภาพยนตร์**
รายชื่อภาพยนตร์ของพระนครฟิลม์

**อ้างอิง**

**แหล่งข้อมูลอื่น**
  เว็บไซต์ทางการ  (ไทย) -  เว็บไซต์ทางการ  (อังกฤษ)  date=2011-02-07 -  พระนครฟิลม์ ทาง เฟซบุ๊ก-  พระนครฟิลม์ ทาง ทวิตเตอร์-  พระนครฟิลม์ ทาง ยูทูบ
หมวดหมู่:บริษัทผลิตภาพยนตร์ของไทย
หมวดหมู่:ธุรกิจภาพยนตร์
หมวดหมู่:บริษัทของไทย
หมวดหมู่:ผู้จำหน่ายภาพยนตร์ของไทย
หมวดหมู่:บริษัทไทยที่ก่อตั้งในปี พ.ศ. 2544
กอยโตรเจน

กะหล่ำปลี
บรอกโคลี
กระเทียม
กอยโตรเจน (goitrogen) เป็นสารเคมีในพืชชนิดหนึ่งที่พบมากในพืชตระกูลกะหล่ำ และพืชตระกูลหอม มีฤทธิ์ในการยับยั้งการสร้างฮอร์โมนในต่อมไทรอยด์ทำให้ร่างกายนำไอโอดีนในเลือดไปใช้ได้น้อยกว่าปกติ หากรับประทานผักผลไม้ที่มีสารชนิดนี้มากเกินไปอาจจะทำให้มีอาการท้องอืดและทำให้ร่างกายได้ขาดสารไอโอดีนจนทำให้เป็นโรคคอพอกได้ พืชที่มีสารกอยโตรเจน ได้แก่ กะหล่ำปลี หัวผักกาด บรอกโคลี คะน้า หัวหอม กระเทียม ฯลฯ
สารกอยโตรเจนในพืชเมื่อโดนความร้อนจะสลายตัวอย่างรวดเร็ว ดังนั้นควรปรุงให้สุกก่อนรับประทาน นอกจากนั้นยังมีพืชบางชนิดที่มีคาเฟอีน เช่น ชา กาแฟ จะมีสารที่ออกฤทธิ์ตรงข้ามกับกอยโตรเจน กล่าวคือกระตุ้นการทำงานของต่อมไทรอยด์ให้มากขึ้น

**อ้างอิง**
 นิตยสารชีวจิต ฉบับวันที่ 16 พฤศจิกายน 2549
หมวดหมู่:ต่อมไทรอยด์
ออกซาเลต

โครงสร้างทางเคมีของออกซาเลต
ออกซาเลต (oxalate) เป็นสารมีฤทธิ์ในการยับยั้งการดูดซึมของแคลเซียมและแร่ธาตุสำคัญหลายชนิดในกระแสเลือด มีผลเสียต่อร่างกายคือ 
หากรับประทานเป็นประจำทุกวันในปริมาณมาก ออกซาเลตจะเข้าไปตกผลึกสะสมในไต กระดูก ทำให้กระดูกพรุน และกระเพาะปัสสาวะทำให้เป็นนิ่ว

**ตัวอย่างพืชที่มีออกซาเลต**
 หน่อไม้- คะน้า- ผักโขม- ใบชะพลู- ใบชา- หัวผักกาด- โกโก้- กลอย- บอน- ถั่วต่างๆ

**การป้องกัน**
ก่อนรับประทานผักชนิดนี้ควรล้างผักให้สะอาดและหลังกินเสร็จควรดื่มน้ำตามมากๆ จะทำให้สารออกซาเลตที่ตกค้างในร่างกายลดลง และควรรับประทานแคลเซี่ยมเพิ่ม เพื่อช่วยให้ร่างกายขับพิษสะสมจากสารออกซาเลต

**อ้างอิง**
 นิตยสารชีวจิต ฉบับวันที่ 16 พฤศจิกายน 2549
หมวดหมู่:เคมี
แคโรทีน

ไฟล์:CarrotDiversityLg.jpg|thumb|แคโรทีนทำให้แครอทและผักอีกหลายชนิดหรือแม้กระทั่งสัตว์มีสีส้ม 
แคโรทีน (carotene) เป็นสารเคมีที่พบมากในผักผลไม้ที่มีสีแดง ส้ม เหลือง และเขียว หากร่างกายได้รับสารนี้ติดต่อกันเป็นเวลา 2 สัปดาห์จะเกิดการสะสมและทำให้ตับทำงานหนัก เนื่องจากต้องขับสารแคโรทีนอยด์ออกจากร่างกายอยู่ตลอดเวลา และจะทำให้ผิวเปลี่ยนเป็นสีเหลืองส้มโดยเฉพาะที่ฝ่ามือและฝ่าเท้า
ป้องกันได้โดยเพียงหยุดกิน ร่างกายจะค่อย ๆ ปรับสภาพและกลับมาเป็นปกติ
แคโรทีนเป็นสารโมเลกุลใหญ่มีสูตรทางเคมี C40H56 และมีคุณสมบัติเป็นโปรวิตามินเอ (provitamin A) คือเมื่อแคโรทีนแตกตัวจะได้วิตามินเอ ปฏิกิริยานี้จะเกิดขึ้นภายในตับ
แคโรทีนบริสุทธิ์จะมีผลึกเป็นสีแดงทับทิม (ruby–red crystal) ไม่ละลายในน้ำแต่ละลายในตัวทำละลายอินทรีย์ แคโรทีนจะถูกออกซิไดส์ได้ง่ายโดยออกซิเจนในอากาศ แหล่งธรรมชาติของแคโรทีนได้แก่พืชผักที่มีสีส้มเหลือง เช่น ฟักทองและแครอท สาหร่าย เช่น คลอเรลลา (Chlorella) และดูนาลิเอลลา (Dunaliella) โดยแคโรทีนจะมีบทบาทที่สำคัญคือเป็นรงควัตถุ (เม็ดสี) ในการสังเคราะห์แสงและป้องกันเซลล์จากการเสียสภาพเนื่องจากแสง

**ตัวอย่างพืช**
 แครอท- มะเขือเทศ- มะละกอ- พริก- แตงโม- ส้ม- ฟักทอง- ทุเรียน- กล้วยไข่  - ตำลึง- ผักบุ้ง

**โครงสร้างทางเคมี**
แคโรทีนมีโครงสร้างทางเคมีเป็นสองไอโซเมอร์หลัก คือ อัลฟาแคโรทีนและบีตา-แคโรทีน
α-carotene
β-carotene

**อ้างอิง**
 นิตยสารชีวจิต ฉบับวันที่ 16 พฤศจิกายน 2549

**แหล่งข้อมูลอื่น**
  Beta-carotene website by Martha Evens,  School of Chemistry, University of Bristol- Berkeley Wellness Guide to Dietary Supplements- Beta-carotene date=2005-03-06  on University of Maryland Medical Center- World's Healthiest Foods: carotenoids date=2008-03-14 - World's Healthiest Foods: alpha-carotene date=2009-01-09 - World's Healthiest Foods: beta-carotene date=2009-01-09 
หมวดหมู่:เซลล์พืช
หมวดหมู่:แคโรทีนอยด์
หมวดหมู่:วิตามิน
หมวดหมู่:พอลิอีน
ไฟเตต

ไฟเตต (phytate) หรือ Phytic acid พบมากในพืชตระกูลถั่วโดยเฉพาะถั่วเมล็ดแห้ง เช่น ถั่วเหลือง ถั่วลิสง ถั่วเขียว และงา มีฤทธิ์ในการยั้บยั้งการดูดซึมของแร่ธาตุบางชนิด ได้แก่ ตะกั่ว ธาตุเหล็ก สังกะสี แคลเซียม ฟอสฟอรัส ซึ่งมีอยู่ในอาหารที่เรารับประทานเข้าไป หากร่างกายได้รับเข้าไปในปริมาณมากจะทำให้ร่างกายไม่สามารถดูดซึมแร่ธาตุเหล่านั้นได้ตามปกติ ไฟเตตสามารถสลายไปได้โดยการใช้ความร้อน ดังนั้น ควรปรุงให้สุกก่อนรับประทาน

**อ้างอิง**
 นิตยสารชีวจิต ฉบับวันที่ 16 พฤศจิกายน 2549
หมวดหมู่:โภชนาการ
หมวดหมู่:สารอาหาร
หมวดหมู่:สารกันเสีย